4. ders - Pouke

•	Allah je u srce Poslanika, sallallahu alejhi ve sellem, ulio prezir prema zabludama i izopačenostima u kojima je sredina u kojoj je živio bila ogrezla.
•	Allahov Posalnik, sallallahu alejhi ve sellem, nije znao čitati i pisati, što je jedan od dokaza da je Kur'an objava od Allaha.
•	Čestita supruga poput Hadidže, radijallahu anha, bila je velika potpora Allahovom Poslaniku, sallallahu alejhi ve sellem, nakon objavljenih prvih ajeta.
•	Vereka b. Nevfel je potvrdio istinitost poslanstva Muhammeda, sallallahu alejhi ve sellem, čim ga je Allahov Poslanik, sallallahu alejhi ve sellem, obavjestio o tome što je doživio. To je potvrda da je u prethodnim objavama najavljen dolazak Muhammeda, sallallahu alejhi ve sellem.
•	Vereka je nagovijestio Allahovom Poslaniku, sallallahu alejhi ve sellem, protjerivanje od njegovog naroda, rekavši mu da niko nije došao s tim s čime je došao on a da nije bio napadan od svoga naroda.
•	Obećao je Vereka Allahovom Posalniku, sallallahu alejhi ve sellem, da će ga pomoći koliko god bude mogao ukoliko doživi njegovo poslaničko vrijeme, ali je veoma brzo umro.
•	Neki ljudi nisu nimalo oklijevali da prihvate islam kad ih je Poslanik, sallallahu alejhi ve sellem, pozvao da ga prihvate. Od njih su: Hadidža, Alija, Ebu Bekr, Zejd b. El-Harise i dr.
•	Ebu Bekr je nakon prihvatanja islama počeo pozivati svoje bliske prijatelje pa su se njegovom pozivu odazvali: Osman, Zubejr, Abdurrahman b. Awf, Sa'd b. Ebi Vekkas i Talha b. Ubejdillah.
•	U periodu tajnog poziva koji je trajao tri godine nekoliko muškaraca i žena je prihvatilo islam, a bili su poznati po promišljenosti i razboritosti.
•	Čvrstina i istrajnost vjernika u teškim trenucima koje su proživljavali u Mekki od svojih sunarodnjaka – mnogobožaca, primjer je muslimanima današnjice, tj. kako bi oni trebali postupati.
•	Allahov Poslanik, sallallahu alejhi ve sellem, je bio žestoko napadan, vrijeđan i potvaran, ali sve to ga nije zaustavilo u  njegovoj poslaničkoj misiji.
•	Ashabi Allahovog Poslanika, sallallahu alejhi ve sellem, su bili mnogo uznemiravani a neki od njih su bili zlostavljani i kažnjavani, tako da su pali i prvi šehidi u islamu.
•	Onaj ko se drži puta Allahovog Poslanika, sallallahu alejhi ve sellem, može biti uznemiravan, potvaran, zlostavljan, zatvaran pa čak i ubijen. Sve ovo su doživljavali ashabi, radijallahu anhum.
•	Metodiku koju su koristili mnogobošci koriste nevjernici savremenog doba, samo što su je modificirali i osavremenili.